ଖୋଜି ଖୋଜି ସେମାନେ ଯାଇ ପହଞ୍ଚିଲେ ସେହି ଗଛ ମୂଳରେ, ଯେଉଁଠାରେ ପଙ୍ଗୁ ପୂର୍ବ ରାତ୍ରିରୁ ବିଶ୍ରାମ ନେଇଥିଲା । ସେଠାରେ ଆଉ ଏକ ଅଦ୍ଭୁତ କାଣ୍ଡ ଦେଖିଲେ । ଟେକା ଦି’ଖଣ୍ଡି ଉପରେ ଛୋଟ ହାଣ୍ଡିଟିଏ ରଖି ଭାତ ରାନ୍ଧୁଛି ନିଜେ ସାନବୋହୂ, ଆଉ ପଙ୍ଗୁ ବିରାଡ଼ି କୁକୁର ଦୁଇଟାଙ୍କୁ ନେଇ ପାଖରେ ବସି ଛୁରୀ ଖଣ୍ଡକରେ ପରିବାର କାଟୁଛି । ଏ ଅପନ୍ତରା ଗହୀର ମଝିରେ ପଣ୍ଡିତମାନେ ଆଉ କାହାକୁ କଅଣ କହିବେ । ପାଖ ଗାଁରୁ ଖଣ୍ଡେ ଗାଡ଼ି ଡାକି ସାନବୋହୂକୁ ଘେନି ଆସିଲେ । ଅଗତ୍ୟା ପଙ୍ଗୁ ଓ ତାହାର ସଙ୍ଗୀ ବିରାଡ଼ି କୁକୁର ଦୁଇଟାଙ୍କୁ ମଧ୍ୟ ଫେରାଇ ଆଣିବାକୁ ହେଲା ।